ایران و روسیا آراسیندا اوزای صنایعسی ساحه‌سینده امکداشلیغین اینکیشاف ائتدیریلمه‌سی مقصدیله آنلاشما سندی ایمضالانیب.
ایرانین رسمی آژانسی ایرنا-نین خبرینه گؤره، سؤزوگئدن آنلاشما سندی ایرانین اوزای آژانسی و روسیا فدرال اوزای آژانسی‌نین (روسکوسموس) رسمی‌لری آراسیندا ایرانین کیش آداسیندا کئچیریلن اولوسلار آراسی هاواجیلیک سرگیسی زامانی ایمضالانیب.
ایمضالانما مراسیمینده چیخیش ائدن ایرانین اوزای آژانسی‌نین صدری حسن سالاریه بیلدیریب کی، ایمضا‌لانان آنلاشما سندی ایکی اؤلکه آراسیندا اوزای ساحه‌سینده امکداش‌لیق اوزره ایله تیشیمی گوجلندیره‌جک.
"بو امکداش‌لیق سندی آلقیلاما و تله‌کومونیکوسیون اویدولارینین تیکینتی‌سی، لابراتوار آلت یاپی‌سی‌نین یارادیلماسی و مونتاژی، همچنین بوراخیلیش بازاسی و اویدو سیناق‌لاری ساحه‌سینده امکداش‌لیق کیمی مسئله‌لری احاته ائدیر"، -دئیه او قئید ائدیب.
روسکوسموسون صدری یوری بوریسوو دا بیان ائدیب کی، موسکوا ایله تهران آراسیندا اوزای صنایعسی ساحه‌سینده امکداش‌لیق 2002-جی ایلده باشلاییب.
ایرانین بو ساحه‌ده جدی ایرلیلییش الده ائتدیگینی بیلدیرن بوریسوو دئییب:
"ایرانین اوزای صنایعسی‌نین اینکیشافی پروقرامی بو صنایع‌نین بوتون ساحه‌لرینی احاته ائدیر و روسیا ایرانا مقصدلرینه چاتماسینا کؤمک ائدیر. ایران‌لی آستروناوت‌لارین روسیا اوزای ایستاسیونونا گؤندریلمه‌سی ایکی اؤلکه‌نین بیرگه پروقراملاریندان‌ بیری‌دیر".
